Limbach (Baden)

**Limbach** (sidfränk. *Limbach*) isch e Gmai im Necker-Odewald-Chrais z Bade-Wirttebärg. D Gmai het  Yywohner (Stand: ). Si ghert zur europäische Metropolregion Rhein-Neckar (bis 20. Mai 2003 *Region Unterer Neckar* un bis 31. Dezämber 2005 *[[Region Rhein-Neckar-Odenwald]]*) un isch e anerkännte Erholigsort.

## Geografi
Limbach lyt im Naturpark Neckartal-Odewald im Biet vum Buntsandstai-Odewald. Dr Baan bstoht us 36,6 % Landwirtschaftsflechi, 54 % Wald, 8,8 % Sidligsflechi un 0,6 % sunschtiger Flechi.

Nochbergmaine sin Mudau, Buchen, Seckach, Elztal, Fahrenbach, Mosbach un Waldbrunn.

## Gmaigliderig
Zue Limbach ghere d Ortsdail Balsbach, Heidersbach, Krumbach, Laudenberg, Limbach, Scheringen un Wagenschwend. Zue de ehmolige Gmaine Balsbach, Scheringen un Wagenschwend ghere nume di glychnamige Derfer. Zue dr ehmolige Gmai Heidersbach ghere s glychnamig Dorf un s Huus Heidersbacher Mühle. Zue dr ehmolige Gmai Krumbach ghere s glychnamig Dorf un s Huus Mühle. Zue dr ehmolige Gmai Laudenberg ghere s glychnamig Dorf un d Hyyser Jagdhaus un Schneidemühle. Zue dr ehmolige Gmai Limbach ghere s glychnamig Dorf un s Huus Limbacher Mühle.

## Gschicht
E Schänkig mit em Ortsname *Ansiringa* us em Johr 790, wu me im Lorscher Codex cha finde, chennt uf Scheringen gminzt syy. In dr Gegnig het s vor allem s Benediktinerchlooschter Amorbach im Hochmittelalter dr Wald grytet un Sidlige grindet. D Ortschafte hän syt em 12. Jorhundert zue dr Vogtei vu dr Herre vu Dürn ghert un sin dr Burg Wildenberg zuegornet gsii. D Burg Limbach isch wahrschyns as Staufischi Rychsburg böue wore. Anne 1271 isch d Herrschaft an s Erzstift Mainz verchauft wore. Bis 1803 isch s Dorf Limbach bi Kurmainz blibe, s Lääche iber s Dorf un d Burg hän d Herre vu Adelsheim un ab 1488 dr Wilhelm Rüdt vu Bödigheim ghaa. 

Wu s Kurfirschtedum Mainz anne 1803 im Rame vum Rychsdeputazionshauptschluss ufglest woren isch, isch Limbach an s Firschtedum Leiningen chuu un 1806 schließli an s Großherzogdum Bade. D Ortschafte hän zue verschidene Bezirksämter ghert un d Zuegherigkait au meefach gwägslet. Vor dr letschte Gebietsreform 1938 hän Balsbach, Krumbach, Limbach un Wagenschwend zue Mosbach, Heidersbach un Scheringen zue Buchen un Laudenberg zue Adelsheim ghert. Ab 1938 hän derno Heidersbach, Laudenberg un Scheringen zum neie Landkrais Buchen un Balsbach, Krumbach, Limbach un Wagenschwend zum neie Landkrais Mosbach ghert.

Im Rame vu dr Kraisreform sin d Landkrais Buchen un Mosbach zum 1. Jänner 1973 ufglest wore, d Ortschafte sin derno zum neie Odenwaldkrais chuuu, ab 10. Septämber 1974: Neckar-Odenwald-Kreis.

Am 1. Jänner 1973 hän si Balsbach, Laudenberg, Limbach un Wagenschwend zue d neie Gmai Limbach zämmegschlosse. Am 1. Augschte 1973 isch Heidersbach yygmaindet wore un am 1. Jänner 1974 Scheringen. Krumbach isch am 19. Juli 1975 dur e Urdail vum Staatsgrichtshof Bade-Wirttebärg zue Kimbach zwangsyygmaindet wore.

### Wappe vu dr Ortsdail

Wappen Balsbach.png| Balsbach
Wappen Heidersbach.png| Heidersbach
Wappen Krumbach.png|Krumbach
Wappen Laudenberg.png| Laudenberg
Wappen Limbach Baden.png| Limbach
Wappen Scheringen.png| Scheringen
Wappen Wagenschwend.png| Wagenschwend


### Yywohnerentwicklig

## Religione
Rund 90 % vu dr Yywohner sin katholisch, 7 % evangelisch.

Katholischi Chilche
* Bfaarchilche *St. Valentin*, Limbach
* Filialchilche *Christkönig*, Krumbach
* Filialchilche *Maria Königin*, Laudenberg
* Bfaarchilche *Heilig Kreuz*, Wagenschwend
* Chlooschter- un Filialchilche Balsbach
* Filialchilche *St. Wendelinus*, Heidersbach
Evangelischi Chilchen
* Evangelischi Chilche Mudau fir d Ortsdail Balsbach, Laudenberg, Limbach un Scheringen
* Evangelischi Chilche Fahrenbach fir d Ortsdail Krumbach un Wagenschwend
* Evangelischi Chilche Großeicholzheim fir dr Ortsdail Heidersbach

## Verwaltig
Limbach het mit dr Gmai Fahrenbach e Verwaltigsgmaischaft veryybart.

; Burgermaischter vu Limbach
* 2002 bis 2018: Bruno Stipp.
* syt 2018: Thorsten Weber

## Dialäkt
Dr Dialäkt vu Limbach ghert zum Sidfränkisch.

## Böuwärch
* Burg Limbach
* Katholischi Bfaarchilche *St. Valentin* z Limbach
* Alti Mihlene z Heidersbach un z Limbach
* Limespfad am Necker-Odewald-Limes
* Daglehner-Huus z Limbach
* Dorfmuseum Wagenschwend
* Fyyrwehrhuus Scheringen
* s Alt Schuelhuus Scheringen


Pfarrkirche Limbach.jpg|*St. Valentin*, Limbach
Heidersbach-kirche.JPG|*St. Wendelinus*, Heidersbach
Balsbach (Limbach) Schulhaus.jpg|Schuelhuus Balsbach
Heidersbach-schiulhaus.JPG|Schuelhuus Heidersbach
Heidersbacher Mühle 2024.jpg|Mihli Heidersbach
Limbacher Mühle 2023 00.jpg|Mihli Limbach
Dorfmuseum Wagenschwend.jpg|Dorfmuseum Wagenschwend


## Weblink

* Websyte vu Limbach
* Limbach uf LEO-BW
* Websyte vu Scheringen

## Fueßnote